BPP กำไรไตรมาส 2 หดตัว 40% เหตุรายได้ขายไฟลด-ขาดทุนอัตราแลกเปลี่ยน
BPP กำไรไตรมาส 2 หดตัว 40% เหลือ 680.45 ลบ. จากปีก่อน 1.14 พันลบ. เหตุรายได้ขายไฟลด-ขาดทุนอัตราแลกเปลี่ยน
BPP กำไรไตรมาส 2 หดตัว 40% เหลือ 680.45 ลบ. จากปีก่อน 1.14 พันลบ. เหตุรายได้ขายไฟลด-ขาดทุนอัตราแลกเปลี่ยน
11 ส.ค. 2563

บริษัท บ้านปู เพาเวอร์ จำกัด (มหาชน) หรือ BPP รายงานผลการดำเนินงานประจำไตรมาส 2/63 สิ้นสุด ณ วันที่ 30 มิ.ย.2563 ดังนี้

โดยผลประกอบการไตรมาสดังกล่าวมีกำไรลดลง เนื่องจากรายได้จากการขายเป็นรายได้จากการขายไฟฟ้า ไอน้ำและอื่นๆ ของโรงไฟฟ้าพลังความร้อนร่วมทั้ง 3 แห่ง จำนวน 1,061 ล้านบาท ลดลงจากไตรมาสเดียวกันของปีก่อน 222 ล้านบาท คิดเป็นร้อยละ 17
รวมทั้งขาดทุนจากอัตราแลกเปลี่ยนสุทธิ จำนวน 142 ล้านบาท ส่วนใหญ่เป็นผลขาดทุนจากอัตราแลกเปลี่ยนที่ยังไม่เกิดขึ้นจริงจากการแปลงค่าเงินให้กู้ยืมที่เป็นสกุลเงินเหรียญสหรัฐ ณ วันสิ้นงวด เป็นผลจากการอ่อนค่าของเงินสกุลเหรียญสหรัฐต่อเงินสกุลบาทเมื่อเทียบกับไตรมาสก่อน อัตราแลกเปลี่ยนเฉลี่ยของเงินสกุลเหรียญสหรัฐต่อเงินสกุลเงินบาทในไตรมาสนี้เท่ากับ 31.9473 บาทต่อ 1 เหรียญสหรัฐ (ไตรมาส 1 ปี 2563 : 32.6712 บาทต่อ 1 เหรียญสหรัฐ)